b'\n_START_ARTICLE_\nAstronomsko dru\xc5\xa1tvo Vega - Ljubljana\n_START_PARAGRAPH_\nAstronomsko dru\xc5\xa1tvo Vega - Ljubljana (ADV) sodeluje z astronomskim kro\xc5\xbekom Gimnazije \xc5\xa0entvid. Dru\xc5\xa1tvo in kro\xc5\xbeek sta povezana prek dejstva, da so mnogi nekdanji kro\xc5\xbekarji, danes odrasli, \xc4\x8dlani dru\xc5\xa1tva, nekateri pa so poleg tega \xc5\xa1e mentorji kro\xc5\xbeka in tako vzgajajo naslednjo generacijo mladih naravoslovcev. Ustanovljeno je bilo 21. maja 2001.\n_START_SECTION_\nIme\n_START_PARAGRAPH_\nDru\xc5\xa1tvo se imenuje tako po zvezdi Vegi, peti najsvetlej\xc5\xa1i zvezdi na no\xc4\x8dnem nebu, kot tudi po Juriju Vegi, znamenitemu slovenskemu matematiku, fiziku in sposobnemu topni\xc5\xa1kemu \xc4\x8dastniku v Habsbur\xc5\xa1ki vojski. Zvezda se sicer ne imenuje po Juriju Vegi, njeno ime je veliko starej\xc5\xa1e.'